Paġna IL-KUNSILL TAL-UNJONI EWROPEA, Wara li kkunsidra t-Trattat dwar il-Funzjonament tal-Unjoni Ewropea, Wara li kkunsidra l-listi ta' nomini għall-ħatriet ppreżentati lill-Kunsill mill-Gvernijiet tal-Istati Membri, Il-gvern, it-trade unions u l-organizzazzjonijiet tal-impjegati tal-Italja ippreżentaw aktar nomini għal diversi karigi li għandhom jimtlew, ADOTTA DIN ID-DEĊIŻJONI: Il-persuni li ġejjin huma b'dan maħtura membri u membri supplenti tal-Kumitat ta' Konsulenza dwar is-Sigurtà u s-Saħħa fuq il-Post tax-Xogħol għall-perijodu li jintemm fit-28 ta' Frar 2022: Il-Kunsill għandu jaħtar il-membri u l-membri supplenti li għadhom ma ġewx innominati f'data aktar tard. Din id-Deċiżjoni għandha tidħol fis-seħħ fid-data tal-adozzjoni tagħha. Magħmul fi Brussell, it-8 ta' Lulju 2019. IL-KUNSILL TAL-UNJONI EWROPEA, Wara li kkunsidra t-Trattat dwar il-Funzjonament tal-Unjoni Ewropea, Wara li kkunsidra l-listi tan-nomini għall-ħatra ppreżentati lill-Kunsill mill-Gvernijiet tal-Istati Membri u mill-organizzazzjonijiet tal-ħaddiema u ta' min iħaddem, Il-Gvernijiet ta' Franza u tal-Ungerija ppreżentaw aktar nomini għal diversi postijiet li għandhom jimtlew, ADOTTA DIN ID-DEĊIŻJONI: Dawn li ġejjin huma b'dan maħtura membri u membri supplenti tal-Bord tat-Tmexxija tal-Fondazzjoni Ewropea għat-Titjib tal-Kondizzjonijiet tal-Ħajja u tax-Xogħol (Eurofound) għall-perijodu li jintemm fil-31 ta' Marzu 2023: Il-Kunsill għandu jaħtar il-membri u l-membri supplenti li għadhom ma ġewx innominati f'data aktar tard. Din id-Deċiżjoni għandha tidħol fis-seħħ fid-data tal-adozzjoni tagħha. Magħmul fi Brussell, it-8 ta' Lulju 2019. IL-KUNSILL TAL-UNJONI EWROPEA Wara li kkunsidra t-Trattat dwar il-Funzjonament tal-Unjoni Ewropea, Wara li kkunsidra l-lista ta' kandidati ppreżentata lill-Kunsill mill-gvernijiet tal-Istati Membri u mill-organizzazzjonijiet tal-impjegati u ta' min iħaddem, Wara li kkunsidra l-lista ta' membri u membri supplenti tal-Kumitat ta' Konsulenza dwar is-Sigurtà u s-Saħħa fuq il-Post tax-Xogħol, L-organizzazzjoni ta' min iħaddem BusinessEurope ppreżentat nomina għal post li għandu jimtela, ADOTTA DIN ID-DEĊIŻJONI: Il-persuna li ġejja hija maħtura membru tal-Bord Amministrattiv tal-Aġenzija Ewropea għas-Sigurtà u s-Saħħa fuq il-Post tax-Xogħol (EU-OSHA) għall-perijodu li jintemm fil-31 ta' Marzu 2023: Il-Kunsill għandu jaħtar il-membri u l-membri supplenti li għadhom ma ġewx innominati f'data aktar tard. Din id-Deċiżjoni għandha tidħol fis-seħħ fid-data tal-adozzjoni tagħha. Magħmul fi Brussell, it-8 ta' Lulju 2019. IL-KUNSILL TAL-UNJONI EWROPEA, Wara li kkunsidra t-Trattat dwar il-Funzjonament tal-Unjoni Ewropea, Wara li kkunsidra l-lista ta' kandidati ppreżentata lill-Kunsill mill-gvernijiet tal-Istati Membri u mill-organizzazzjonijiet tal-ħaddiema u ta' min iħaddem, L-organizzazzjoni ta' min iħaddem BusinessEurope ppreżentat żewġ nomini għal żewġ postijiet vakanti li għandhom jimtlew, ADOTTA DIN ID-DEĊIŻJONI: Il-persuni li ġejjin huma maħtura bħala membru u membru supplenti tal-Bord tat-Tmexxija taċ-Ċentru Ewropew għall-Iżvilupp ta' Taħriġ Vokazzjonali (Cedefop) għall-perijodu li jintemm fil-31 ta' Marzu 2023: Il-Kunsill għandu jaħtar il-membri u l-membri supplenti li għadhom ma ġewx innominati f'data aktar tard. Din id-Deċiżjoni għandha tidħol fis-seħħ fid-data tal-adozzjoni tagħha. Magħmul fi Brussell, it-8 ta' Lulju 2019. B'dan qiegħed jingħata avviż dwar it-tnedija ta' sejħiet għal proposti u attivitajiet relatati taħt il-Programm ta' Ħidma ERC 2020 taħt Orizzont 2020 — il-Programm Qafas għar-Riċerka u l-Innovazzjoni (2014-2020). Il-Kummissjoni adottat il-Programm ta' Ħidma ERC 2020 (http://ec.europa.eu/research/participants/data/ref/h2020/wp/2018-2020/erc/h2020-wp20-erc_en.pdf) bid-Deċiżjoni C(2019)4904 tat-2 ta' Lulju 2019. Qed issir stedina għal proposti għal dawn is-sejħiet. Il-Programm ta' Ħidma ERC 2020, inklużi l-iskadenzi u l-baġits, huwa disponibbli permezz tas-sit elettroniku Portal tal-Parteċipanti flimkien mal-informazzjoni dwar il-modalitajiet tas-sejħiet u attivitajiet relatati u l-informazzjoni għall-applikanti dwar kif jiġu sottomessi l-proposti: Din in-notifika tikkonċerna l-impriżi li ġejjin: Orlen takkwista, fit-tifsira tal-Artikolu 3(1)(b) tar-Regolament dwar l-Għaqdiet il-kontroll waħdani tat-totalità ta' Lotos. Il-konċentrazzjoni hija mwettqa permezz tax-xiri ta' ishma u offerta pubblika ta' xiri. Orlen hija entità integrata vertikalment, li topera prinċipalment fir-raffinar u fil-kummerċjalizzazzjoni (inkluż il-bejgħ bl-imnut) ta' fjuwil u prodotti relatati fil-Polonja, kif ukoll fir-Repubblika Ċeka, il-Litwanja u l-Ġermanja. Għandha wkoll attivitajiet fl-esplorazzjoni, fl-iżvilupp u fil-produzzjoni ta' żejt mhux maħdum u gass naturali, kif ukoll fis-suq tal-prodotti petrokimiċi. Lotos hija entità integrata vertikalment, li topera prinċipalment fir-raffinar u fil-kummerċjalizzazzjoni (inkluż il-bejgħ bl-imnut) ta' fjuwil u prodotti relatati, l-aktar fil-Polonja. Hija għandha wkoll attivitajiet fl-esplorazzjoni, fl-iżvilupp u fil-produzzjoni ta' żejt mhux maħdum u gass naturali. Il-kummenti jridu jaslu għand il-Kummissjoni mhux aktar tard minn għaxart ijiem wara d-data ta' din il-pubblikazzjoni. Jenħtieġ li r-referenza li ġejja dejjem tiġi speċifikata: Il-kummenti jistgħu jintbagħtu lill-Kummissjoni permezz tal-posta elettronika, permezz tal-faks jew bil-posta. Uża d-dettalji ta' kuntatt ta' hawn taħt: Din in-notifika tikkonċerna l-impriżi li ġejjin: SDI takkwista, fis-sens tal-Artikolu 3(1)(b) tar-Regolament dwar l-Għaqdiet, il-kontroll waħdani tat-totalità ta' GAME. Il-konċentrazzjoni hija mwettqa permezz ta' offerta pubblika mħabbra fil-5 ta' Ġunju 2019. Il-kummenti jridu jaslu għand il-Kummissjoni mhux aktar tard minn għaxart ijiem wara d-data ta' din il-pubblikazzjoni. Jenħtieġ li r-referenza li ġejja dejjem tiġi speċifikata: Il-kummenti jistgħu jintbagħtu lill-Kummissjoni permezz tal-posta elettronika, permezz tal-faks jew bil-posta. Uża d-dettalji ta' kuntatt ta' hawn taħt: Din in-notifika tikkonċerna l-impriżi li ġejjin: Elliott Associates, L.P., Elliott International L.P. u Evergreen Coast Capital Corp., ikkontrollati minn Elliott Management Corporation (flimkien "Elliott Group", Stati Uniti), Elliott Group u Insight Group jakkwistaw, skont it-tifsira tal-Artikolu 3(1)(b) u 3(4) tar-Regolament dwar l-Għaqdiet il-kontroll konġunt tat-totalità ta' WorkForce. Il-konċentrazzjoni hija mwettqa permezz ta' xiri ta' ishma. Il-kummenti jridu jaslu għand il-Kummissjoni mhux aktar tard minn għaxart ijiem wara d-data ta' din il-pubblikazzjoni. Jenħtieġ li r-referenza li ġejja dejjem tiġi speċifikata: Il-kummenti jistgħu jintbagħtu lill-Kummissjoni permezz tal-posta elettronika, permezz tal-faks jew bil-posta. Uża d-dettalji ta' kuntatt ta' hawn taħt: Din in-notifika tikkonċerna l-impriżi li ġejjin: DSV A/S ("DSV", id-Danimarka), Panalpina Welttransport Holding AG ("Panalpina", l-Iżvizzera) DSV takkwista, fis-sens tal-Artikolu 3(1)(b) tar-Regolament dwar l-Għaqdiet, il-kontroll waħdani ta' Panalpina kollha kemm hi. Il-konċentrazzjoni hija mwettqa permezz ta' offerta pubblika mħabbra fl-1 t'April 2019. Il-kummenti jridu jaslu għand il-Kummissjoni mhux aktar tard minn għaxart ijiem wara d-data ta' din il-pubblikazzjoni. Jenħtieġ li r-referenza li ġejja dejjem tiġi speċifikata: Il-kummenti jistgħu jintbagħtu lill-Kummissjoni permezz tal-posta elettronika, permezz tal-faks jew bil-posta. Uża d-dettalji ta' kuntatt ta' hawn taħt: Din in-notifika tikkonċerna l-impriżi li ġejjin: Mubadala Investment Company PJSC ("Mubadala", l-Emirati Għarab Magħquda) Carlyle u Mubadala jakkwistaw, skont it-tifsira tal-Artikolu 3(1)(b) u 3(4) tar-Regolament dwar l-Għaqdiet il-kontroll konġunt ta' CEPSA. Bħalissa Cepsa hija kkontrollata unikament minn Mubadala. Il-konċentrazzjoni hija mwettqa permezz ta' xiri ta' ishma. Carlyle hija ditta ta' investiment globali, li tamministra fondi li jinvestu globalment f'erba' segmenti ta' negozju: (i) ekwità privata korporattiva; (ii) assi reali; (iii) il-kreditu globali, u (iv) is-soluzzjonijiet ta' investiment, Mubadala hija attiva f'investimenti prinċipali diretti, CEPSA hija kumpanija integrata taż-żejt u tal-gass. Il-kummenti jridu jaslu għand il-Kummissjoni mhux aktar tard minn għaxart ijiem wara d-data ta' din il-pubblikazzjoni. Jenħtieġ li r-referenza li ġejja dejjem tiġi speċifikata: Il-kummenti jistgħu jintbagħtu lill-Kummissjoni permezz tal-posta elettronika, permezz tal-faks jew bil-posta. Uża d-dettalji ta' kuntatt ta' hawn taħt: Għall-inbejjed bojod, rożè u ħomor, il-limitu massimu għall-qawwa alkoħolika proprja tneħħa u l-limitu minimu tnaqqas. It-Taqsima 2.1.1 tal-Ispeċifikazzjoni tal-Prodott u t-Taqsima 2.4 tad-Dokument Uniku għandhom jiġu emendati skont dan. Dawn il-bidliet fil-qawwa minima u massima qed isiru abbażi tal-mod kif l-inbejjed mill-Penedès DOP qed jadattaw għall-bidla fil-klima. L-intenzjoni hija li jiġu ggarantiti l-karatteristiċi u l-proprjetajiet tipiċi tal-inbejjed prodotti fil-Penedès DOP. Fil-verżjoni ta' qabel tal-Ispeċifikazzjoni tal-Prodott, l-inbejjed magħmulin skont il-metodu "dulce de frío" (ice wine) kienu ġew inklużi bi żball fit-taqsima dwar l-inbejjed likuri. Billi żdiedet il-varjetà Viognier, din tista' tintuża wkoll għal dan it-tip ta' nbejjed. It-Taqsima 2.1.1 tal-Ispeċifikazzjoni tal-Prodott u t-Taqsima 2.4 tad-Dokument Uniku għandhom jiġu emendati skont dan. Minħabba li l-qawwa alkoħolika proprja kienet volum minimu ta' 9,5 %, dawn mhumiex inbejjed likuri u għalhekk it-taqsima fejn jinsabu ġiet ikkoreġuta. Iż-żieda ta' Viognier bħala varjetà fl-emenda preċedenti tfisser li issa hemm bżonn li jiġi miżjud bħala varjetà għall-metodu "dulce de frío" (ice wine). Biex nispjegaw lill-konsumaturi li l-inbejjed frizzanti ta' kwalità mill-Penedès D.O huma prodotti organiċi 100 %. Biex nestendu l-perjodu għall-produzzjoni u l-maturazzjoni tal-inbejjed frizzanti ta' kwalità minn 12 għal mill-inqas 15-il xahar. Fil-produzzjoni tal-inbejjed frizzanti ta' kwalità organiċi, attwalment huwa aħjar li z-zokkor li jintuża fil-proċess tal-fermentazzjoni tal-flixkun ikun mill-għeneb organiku nnifsu, jiġifieri zokkor mill-cuvée jew mill-most, għax dan ifisser li mhuwiex neċessarju li jiżdied zokkor organiku eżoġenu. Biex nillimitaw il-varjetajiet li jistgħu jintużaw biex isiru nbejjed frizzanti ta' kwalità għal dawk li huma l-aktar adatti. Il-parametri għall-inbejjed frizzanti ġew adatti (tneħħa l-limitu massimu għall-qawwa alkoħolika proprja, l-aċidità totali ġiet limitata għal 5 g/l, u ma hemmx aktar regoli dwar l-estratt niexef, l-irmied jew il-pH). It-Taqsima 2.1.2 tal-Ispeċifikazzjoni tal-Prodott u t-Taqsima 2.4 tad-Dokument Uniku għandhom jiġu emendati skont dan. Biex isir progress lejn prattiki ta' koltivazzjoni organika sostenibbli. Biex niggarantixxu l-liżi tal-ħmira fit-tieni proċess ta' fermentazzjoni billi nżidu n-numru ta' xhur ta' maturazzjoni. Il-varjetajiet l-aktar adatti biex jagħmlu nbejjed frizzanti ta' kwalità jintgħażlu minn dawk li huma awtorizzati. Il-parametri analitiċi huma mibdula biex il-produzzjoni tiġi adatta għal temperaturi klimatiċi ogħla. Għall-parametri kollha mneħħija se japplikaw it-termini tal-leġiżlazzjoni permanenti. L-inbejjed minn għeneb misjur iżżejjed tneħħew mill-inbejjed likuri. It-Taqsima 2.1.2 tal-Ispeċifikazzjoni tal-Prodott u t-Taqsima 2.4 tad-Dokument Uniku għandhom jiġu emendati skont dan. Fil-verżjoni preċedenti tal-Ispeċifikazzjoni tal-Prodott, l-inbejjed minn għeneb misjur iżżejjed kienu jidhru fit-taqsima dwar l-inbejjed likuri. Billi jikkostitwixxu kategorija separata ta' nbid, dan l-iżball ġie kkoreġut. L-inbejjed magħmulin skont ċerti metodi (fil-bettija, minn għeneb misjur iżżejjed, bl-użu tal-metodu tal-ice wine) jista' jkollhom limiti ta' aċidità volatili ogħla. It-Taqsima 2.1.6 tal-Ispeċifikazzjoni tal-Prodott u t-Taqsima 2.4 tad-Dokument Uniku għandhom jiġu emendati skont dan. L-inbejjed li huma ffermentati u/jew immaturati fi btieti tal-injam jistgħu jaqbżu 0,7 g/l u għalhekk għandhom l-istess status bħall-inbejjed immaturati għal iktar minn sena. Dan għaliex meta l-fermentazzjoni ssir fil-bettija, jistgħu jiġu rilaxxati fl-inbid ammonti mhux negliġibbli ta' aċidu aċetiku. Din hija r-raġuni għaż-żieda fil-limitu tal-aċidità volatili għal dawn it-tipi ta' nbid. L-inbejjed likuri u dawk magħmulin bl-użu tal-metodu tal-ice wine jista' jkollhom l-aċidità volatili tagħhom aktar minn 1,2 g/l aċidu tartariku, sakemm ma jaqbiżx 2 g/l. L-inbejjed ħelwin magħmulin skont il-metodu tal-ice wine huma aktar suxxettibbli għal livelli għoljin ta' aċidità volatili minħabba l-proċess tal-produzzjoni tal-inbid, li jinkludi fatturi bħall-konċentrazzjoni għolja ta' zokkor mill-għeneb, il-metaboliżmu tal-ħmira u l-perjodi twal ta' fermentazzjoni li jiffavorixxu żieda fl-aċidità volatili. Il-limiti massimi u minimi għad-densità tat-tħawwil tneħħew. L-irrigazzjoni hija limitata soġġetta għall-konformità mat-taqsimiet tal-Ispeċifikazzjoni tal-Prodott li jikkonċernaw il-produzzjoni u l-kwalità tal-għeneb. It-Taqsima 3.1 tal-Ispeċifikazzjoni tal-Prodott u t-Taqsima 2.5.1 tad-Dokument Uniku għandhom jiġu emendati skont dan. Minħabba l-bidla fil-klima u tekniki ġodda ta' tkabbir, it-tħawwil jeħtieġ li jiġi adattat għal densitajiet differenti minn dawk li huma stabbiliti bħalissa. Għandhom jintużaw mudelli differenti ta' tħawwil biex jiggarantixxu l-karatteristiċi distintivi tal-inbejjed Penedès. Fir-rigward tal-irrigazzjoni, il-kundizzjonijiet il-ġodda kkawżati mill-bidla fil-klima jinkludu perjodi ta' nixfa itwal u aktar gravi. L-irrigazzjoni hija permessa bħala possibbiltà sakemm il-kundizzjonijiet stabbiliti f'din l-Ispeċifikazzjoni tal-Prodott jiġu ssodisfati. Nuqqas ta' konformità ma' dawn il-kundizzjonijiet jista' jfisser li l-irrigazzjoni tista' tkun ipprojbita fuq art fejn kienet ipprattikata. Ir-rendimenti tal-għeneb maħsub għall-inbejjed frizzanti ta' kwalità u biex isir dan it-tip ta' nbid huma l-istess bħal dawk tal-varjetajiet il-bojod. It-Taqsimiet 5.1 u 5.2 tal-Ispeċifikazzjoni tal-Prodott u t-Taqsima 2.5.2 tad-Dokument Uniku għandhom jiġu emendati kif xieraq. Saret emenda fit-taqsima dwar il-ġabra tal-varjetajiet biex isiru l-inbejjed frizzanti ta' kwalità. Ir-rendiment propost huwa ta' 12 000 kg għal kull ettaru għaliex l-inbejjed frizzanti ta' kwalità jrid ikollhom kontenut alkoħoliku aktar baxx minn inbejjed bla gass, jiġifieri volum ta' madwar 10 % jew 10,5 %. Għalhekk, ir-rendiment irid ikun ogħla minħabba l-klima sabiex jiġi evitat kontenut alkoħoliku ogħla. Is-Sumoll abjad u l-Viognier ġew miżjuda bħala varjetajiet bojod, u Petit Verdot u Xarello rożè bħala varjetajiet ħomor. It-Taqsima 6 tal-Ispeċifikazzjoni tal-Prodott għandha tiġi emendata skont dan. Il-bidla ma taffettwax id-Dokument Uniku. Ix-Xarello rożè ġie miżjud bħala varjetà minħabba li huwa varjetà nattiva li tradizzjonalment ġiet ikkultivata fir-reġjun tal-Penedès. Is-Sumoi abjad huwa varjetà tradizzjonali fir-reġjun tal-Penedès, filwaqt li l-Viognier u l-Petit Verdot huma varjetajiet li adattaw għat-territorju u l-klima tar-reġjun tal-Penedès u jintużaw biex jagħmlu nbejjed prestiġjużi. Il-lista tal-laboratorji fejn l-inbid jista' jiġi ttestjat ġiet estiża. L-ittestjar iseħħ meta l-inbid ikun lest, immedjatament qabel jew wara l-ibbottiljar. It-Taqsima 8.2 tal-Ispeċifikazzjoni tal-Prodott għandha tiġi emendata skont dan. Dan ma jaffettwax id-Dokument Uniku. Biż-żieda ta' laboratorju approvat, niggarantixxu kompetizzjoni ħielsa. L-intenzjoni hi li l-kontrolli tal-kwalità fuq l-inbejjed Penedès DOP permezz tal-proċess ta' kwalifikazzjoni jitwettqu kemm jista' jkun viċin iż-żmien meta l-inbid jidħol fis-suq. Ir-regoli dwar it-tip ta' tappijiet permessi ġew illaxkati, iżda s-sufra għadha meqjusa bħala l-għażla preferenzjali. It-Taqsima 8.4 tal-Ispeċifikazzjoni tal-Prodott għandha tiġi emendata skont dan. Il-bidla ma taffettwax id-Dokument Uniku. Din il-bidla tiggarantixxi l-kwalità tal-inbejjed Penedès DOP billi tadatta u taġġorna l-materjali li jistgħu jintużaw fit-tappijiet. It-Taqsima 2.3 tal-Ispeċifikazzjoni tal-Prodott inbidlet għat-Taqsima 8.6 u ġiet estiża għall-inbejjed frizzanti ta' kwalità biex tinkludi minimu ta' 15-il xahar ta' maturazzjoni u l-possibbiltà li jiġu indikati n-numru ta' snin bejn it-tirage u l-eliminazzjoni sakemm dawn ikunu iktar minn tlieta. Dan ma jaffettwax id-Dokument Uniku. In-numru ta' xhur inbidel għal 15 peress li dan huwa l-minimu meħtieġ biex isseħħ il-liżi tal-ħmira. L-informazzjoni mogħtija lill-konsumaturi titjieb biż-żieda tan-numru ta' snin tal-proċess ta' maturazzjoni. It-Taqsima 2.2 tal-Ispeċifikazzjoni tal-Prodott preċedenti tal-2014 ġiet miżjuda wkoll ma' din it-taqsima minħabba li tikkonċerna indikazzjonijiet dwar il-prodott u kif dan għandu jiġi ppreżentat. L-isem tad-DOP għandu jkun inkluż fl-istess kamp viżiv tat-trademark. Jekk jissemmew tliet varjetajiet, il-kontenut minimu jinżel minn 15 % għal 5 %. Il-vendemmja u d-data tal-eliminazzjoni huma obbligatorji fil-każ ta' nbejjed frizzanti ta' kwalità. It-Taqsima 8.7 tal-Ispeċifikazzjoni tal-Prodott u t-Taqsima 2.9 tad-Dokument Uniku ġew emendati skont dan. Din il-bidla se tipprovdi aktar viżibbiltà għall-kelma "Penedès", biex b'hekk il-konsumaturi jkunu jistgħu jidentifikaw malajr il-prodott. Fil-każ ta' nbejjed magħmulin minn tliet varjetajiet, il-kontenut tal-varjetà minuri għandu jkun mill-inqas 5 % sabiex jiggarantixxi l-varjetajiet tipiċi tal-inbejjed. Fil-każ ta' nbejjed frizzanti ta' kwalità, il-vendemmja u d-data tal-eliminazzjoni huma informazzjoni importanti għall-konsumaturi. L-indirizz tal-korp ta' spezzjoni nbidel. Din l-emenda tikkonċerna t-Taqsima 9.1 tal-Ispeċifikazzjoni tal-Prodott u ma taffettwax id-Dokument Uniku. Billi l-korp responsabbli għaċ-ċertifikazzjoni tal-prodott kopert mill-Penedès DO biddel l-indirizz, ġie deċiż li jiġi inkluż l-indirizz il-ġdid f'din l-applikazzjoni biex tiġi emendata l-Ispeċifikazzjoni tal-Prodott. Il-varjetà Xarello ġiet miżjuda bħala xierqa biex isir id-"dulce de frío" (ice wine). Dan jaffettwa t-Taqsima 2.1.1 tal-Ispeċifikazzjoni tal-Prodott iżda ma hemm l-ebda bidla fid-Dokument Uniku. Il-varjetà Xarel hija nattiva għar-reġjun tal-Penedès. Tiflaħ ħafna u timmatura sew fiż-żona. Minħabba l-qawwa alkoħolika potenzjali tagħha meta tkun misjura, din il-varjetà tilħaq faċilment 240 gramma zokkor għal kull litru ta' most, u hija rikka biżżejjed fl-aromi biex tagħmel ice wine ħelu. Dan huwa kkonfermat mill-esperimenti mwettqa fl-aħħar ħames snin. Biex isiru nbejjed frizzanti ta' kwalità koperti mill-Penedès DOP, bħalissa huwa meħtieġ li l-cuvée jgħaddi minn kontroll tal-kwalità mill-korp ta' spezzjoni tal-Penedès DOP Il-proposta hija li dan il-kontroll tal-kwalità jsir meta l-prodott jitqiegħed fis-suq skont it-Taqsima 8.2 tal-Ispeċifikazzjoni tal-Prodott. Iż-żieda tal-possibbiltà li t-tirage jitwettaq ma' nbejjed li huma eliġibbli biex jikkwalifikaw tfisser li l-verifiki organolettiċi u analitiċi tal-kwalità għandhom jitwettqu mill-produttur. Din l-emenda taffettwa t-Taqsima 2.1.2 tal-Ispeċifikazzjoni tal-Prodott iżda ma tbiddilx id-Dokument Uniku. Il-verifiki dwar il-konformità mal-Ispeċifikazzjoni tal-Prodott huma ggarantiti biżżejjed. Ġie miżjud metodu ieħor biex isiru nbejjed frizzanti ta' kwalità. Din l-emenda taffettwa t-Taqsima 2.1.2 tal-Ispeċifikazzjoni tal-Prodott iżda ma tbiddilx id-Dokument Uniku. L-inbejjed frizzanti ta' kwalità koperti mill-Penedès DOP bħalissa huma magħmulin skont il-metodu tradizzjonali, fejn iz-zokkor u l-ħmira huma miżjuda għat-tirage wara li l-ewwel fermentazzjoni tal-cuvée tkun lesta. Il-proposta hija li din it-tieni fermentazzjoni jew l-istadju tal-fermentazzjoni tal-flixkun isiru mingħajr ma jiżdied xi zokkor minbarra dak tal-most jew tal-cuvée u tintuża parti miz-zokkor residwu mill-ewwel fermentazzjoni (madwar 23 g/litru) għat-tirage. F'dan il-każ, japplikaw ukoll il-kundizzjonijiet u l-karatteristiċi kollha li japplikaw fil-każ tal-metodu tradizzjonali. Għandhom jitqiesu żewġ karatteristiċi tal-inbejjed frizzanti ta' kwalità magħmula taħt il-Penedès DOP: iridu jkunu organiċi u huwa importanti li wieħed jiftakar li l-bidla fil-klima tfisser li l-għeneb ikollu qawwa alkoħolika ogħla meta jkun misjur u għalhekk il-kontenut taz-zokkor fil-most ikun għoli biżżejjed biex jintuża dan il-metodu. Din l-emenda żżid kundizzjonijiet li għandhom jiġu ssodisfati mill-fabbriki li jagħmlu nbejjed frizzanti ta' kwalità. Din l-emenda taffettwa t-Taqsima 2.1.2 tal-Ispeċifikazzjoni tal-Prodott iżda ma tbiddilx id-Dokument Uniku. Dawn il-kundizzjonijiet li għandhom jiġu ssodisfati meta jsiru l-inbejjed frizzanti ta' kwalità huma maħsuba biex jiżguraw it-traċċabilità tal-inbejjed frizzanti ta' kwalità mill-vinja sakemm l-inbejjed frizzanti jintbagħtu fis-suq. Fir-reġjun tal-Penedès, il-fabbriki li jagħmlu l-inbejjed frizzanti ta' kwalità koperti mill-Penedès DOP jissodisfaw dawn il-kundizzjonijiet. Il-kwalità tal-inbejjed frizzanti hija intrinsikament marbuta mal-vinji fejn jitkabbar l-għeneb u għalhekk din ir-rabta bejn il-vinji u l-proċess ta' produzzjoni tal-cuvée kif ukoll il-proċess ta' maturazzjoni għall-inbejjed frizzanti ta' kwalità hija meħtieġa. Biex l-inbejjed semifrizzanti jkunu koperti mill-Penedès DOP, bħalissa huwa meħtieġ li l-cuvée jgħaddi minn kontroll tal-kwalità mill-korp ta' spezzjoni għall-Penedès DOP. Il-proposta hija li dan il-kontroll tal-kwalità jsir meta l-prodott jitqiegħed fis-suq skont it-Taqsima 8.2 tal-Ispeċifikazzjoni tal-Prodott. Iż-żieda ta' din il-possibbiltà li l-bżieżaq jiġu prodotti bl-inbejjed li huma eliġibbli biex jikkwalifikaw tfisser li l-kontrolli tal-kwalità organolettiċi u analitiċi għandhom jitwettqu mill-produttur. Din l-emenda taffettwa t-Taqsima 2.1.3 tal-Ispeċifikazzjoni tal-Prodott iżda ma tbiddilx id-Dokument Uniku. Il-verifiki dwar il-konformità mal-Ispeċifikazzjoni tal-Prodott huma ggarantiti biżżejjed. Żdied il-limitu massimu fuq l-aċidità volatili għall-bojod u r-rożè. Din l-emenda tikkonċerna t-Taqsima 2.1.6 tal-Ispeċifikazzjoni tal-Prodott u t-Taqsima 2.4 tad-Dokument Uniku. Il-kliem "noti tal-maturazzjoni, jekk applikabbli" għall-inbejjed il-bojod ġew miżjuda mat-tabella li turi l-karatteristiċi organolettiċi tal-inbejjed koperti mill-Penedès DOP. Fil-każ tal-inbejjed semifrizzanti, ġew miżjuda l-kliem "roża ċar". Din l-emenda tikkonċerna t-Taqsima 2.2 tal-Ispeċifikazzjoni tal-Prodott u t-Taqsima 2.4 tad-Dokument Uniku. L-ewwel emenda saret għaliex l-inbejjed il-bojod issa huma ffermentati u mmaturati fi btieti tal-injam. It-tieni bidla hija minħabba li l-inbejjed semifrizzanti jsiru b'varjetajiet ħomor biex jipproduċu nbejjed rożè semifrizzanti. Zdiedu l-varjetajiet Forcada (abjad) u Moneu (aħmar). Din l-emenda taffettwa t-Taqsima 6 tal-Ispeċifikazzjoni tal-Prodott iżda ma tbiddilx id-Dokument Uniku għax huma miżjuda bħala varjetajiet sekondarji. Madankollu, ma kienx possibbli li jiġu inklużi bħala varjetajiet sekondarji fl-applikazzjoni tal-Ambrosia (fid-dokument "Otras Informaciones" (Tagħrif ieħor) minħabba li l-fatt li ġew awtorizzati reċentement fi Spanja jfisser li għadhom ma ġewx inklużi fil-lista tal-varjetajiet disponibbli fl-applikazzjoni (biex wieħed jikklikkja fuqhom). Dawn huma żewġ varjetajiet antiki li ġew irkuprati. Saru esperimenti bihom fis-snin riċenti b'riżultati pożittivi ħafna għall-inbejjed. Ġiet miżjuda sentenza li tgħid li l-varjetajiet Forcada u Moneu għandhom jiġu kkultivati skont il-metodi ta' taħriġ tal-goblet jew ta' semi-taħriġ u li jridu jkunu organiċi. Din l-emenda tikkonċerna t-Taqsima 3.1 tal-Ispeċifikazzjoni tal-Prodott u t-Taqsima 2.5.1 tad-Dokument Uniku. L-esperimenti mwettqa żvelaw li peress li huma varjetajiet antiki, dan huwa l-aħjar mod biex isir dan u jippermetti li jinkisbu l-aqwa riżultati. Ġiet miżjuda sentenza li tgħid li l-varjetajiet Forcada u Moneu għandhom jinħasdu bl-idejn. Din l-emenda tikkonċerna t-Taqsima 3.2 tal-Ispeċifikazzjoni tal-Prodott u t-Taqsima 2.5.1 tad-Dokument Uniku. L-esperimenti mwettqa żvelaw li peress li huma varjetajiet antiki, dan huwa l-aħjar mod biex isir dan u jippermetti li jinkisbu l-aqwa riżultati. Ġie miżjud li l-ogħla rendiment għall-varjetajiet Forcada u Moneu jrid ikun ta' 53,28 hl/ettaru u 53,55 hl/ettaru, rispettivament. Ir-rendiment massimu għall-varjetajiet il-bojod żdied ukoll għal 79,92 hl/ettaru. Din l-emenda tikkonċerna t-Taqsima 5.1 tal-Ispeċifikazzjoni tal-Prodott u t-Taqsima 2.5.2 tad-Dokument Uniku. L-esperimenti mwettqa żvelaw li peress li huma varjetajiet antiki, dan huwa l-aħjar mod biex isir dan u jippermetti li jinkisbu l-aqwa riżultati. Iż-żieda fil-varjetajiet il-bojod hija dovuta għaż-żieda fir-rendiment mill-estrazzjoni deskritta hawn taħt. Il-kwantità massima ta' nbid abjad li għandu jinkiseb għal kull 100 kg għeneb ġiet emendata minn 66 litru nbid għal 66,6 litru nbid għal kull 100 kg għeneb. Din l-emenda tikkonċerna t-Taqsima 5.2 tal-Ispeċifikazzjoni tal-Prodott u t-Taqsima 2.5.1 tad-Dokument Uniku. F'dan il-każ l-estrazzjoni ġiet emendata skont il-kwalità tal-inbejjed miksuba b'din l-estrazzjoni. "Barrica" (bettija) u "roble" (ballut) ġew separati. Dan ifisser li l-kelma "barrica" (bettija) tista' tintuża ma' kwalunkwe injam u li l-kelma "roble" (ballut) tista' tintuża meta l-btieti jkunu magħmulin mill-ballut. Din l-emenda tikkonċerna t-Taqsima 8.6 tal-Ispeċifikazzjoni tal-Prodott u ma taffettwax id-Dokument Uniku. Biex tiġi adattata għal-leġiżlazzjoni Ewropea attwali. DOP — Denominazzjoni ta' Oriġini Protetta Kulur isfar, bejn ċar u skur. Mingħajr ma jippreżenta dehra imdardra, nadif u jleqq. Fil-każ ta' nbid prodott bil-metodu "dulce de frío" (ice wine): ambra, kulur id-deheb, aħmar u inkaljat. Aromi primarji ta' frott abjad tropikali. Jekk inżamm f'bettija, jippreżenta aromi ta' frott misjur u terzjarji. Għall-inbejjed prodotti bil-metodu "dulce de frío" (ice wine), aromi ta' konfettura, uniċi għall-varjetà. Noti ta' maturazzjoni u żmien mgħoddi fil-btieti. Mingħajr irwejjaħ ħżiena jew difetti. Togħma ta' frott. Kemxejn aċiduż; lixx, frisk; noti ta' maturazzjoni, jekk applikabbli. Mingħajr difetti. Kulur aħmar minn aħmar ċar għal kulur iċ-ċirasa. Mingħajr ma jippreżenta dehra imdardra, nadif u jleqq. Aroma ta' frott, ta' frott aħmar. Mingħajr irwejjaħ ħżiena jew difetti. Aroma ta' frott, kemxejn aċiduż, lixx u frisk. Mingħajr difetti. Fil-każ ta' limiti li ma ġewx speċifikati, il-leġiżlazzjoni fis-seħħ għandha tiġi mħarsa. Inbid magħmul skont il-metodu "dulce de frío" (ice wine) ikollu qawwa alkoħolika proprja b'volum ta' 9,5 % u kontenut taz-zokkor ridott ta' 70-150 g/l. Inbejjed li jiġu mmaturati jew li jsiru f'bettija ma jistgħux ikollhom aċidità volatili ta' aktar minn 20 mEk/l. Inbejjed magħmulin skont il-metodu "dulce de frío" (ice wine) ma jistgħux jaqbżu 33,33 mEk/l. Kulur aħmar skur għall-inbejjed żgħar. Kulur aħmar inkaljat għall-inbejjed immaturati. Mingħajr ma jippreżenta dehra imdardra, nadif u jleqq. Aroma ta' frott aħmar. Mingħajr irwejjaħ ħżiena jew difetti. Togħma ta' frott, kemxejn aċiduż, lixx, frisk, noti ta' maturazzjoni, jekk applikabbli. Mingħajr difetti. Fil-każ ta' limiti li ma ġewx speċifikati, il-leġiżlazzjoni fis-seħħ għandha tiġi mħarsa. Inbejjed li jiġu mmaturati jew li jsiru f'bettija ma jistgħux ikollhom aċidità volatili ta' aktar minn 20 mEk/l. Isfar, ambra, kulur id-deheb, aħmar, kulur inkaljat. Mingħajr ma jippreżenta dehra imdardra, nadif u jleqq. Aromi ta' konfettura, speċifiċi għall-varjetà. Noti ta' maturazzjoni, jekk qatta' ż-żmien fil-btieti. Mingħajr irwejjaħ ħżiena jew difetti. Fil-każ ta' limiti li ma ġewx speċifikati, il-leġiżlazzjoni fis-seħħ għandha tiġi mħarsa. Kulur minn isfar għal aħmar ċar, mingħajr ma jkun ambra jew aħmar ċirasa. B'effervexxenza kontinwa u mhux imħawwad. Mingħajr ma jippreżenta dehra imdardra, nadif u jleqq. Aromi primarji ta' frott abjad tropikali. Mingħajr irwejjaħ ħżiena jew difetti. Togħma ta' frott, kemxejn aċiduż, lixx, frisk, noti ta' maturazzjoni, jekk applikabbli. Mingħajr difetti. Fil-każ ta' limiti li ma ġewx speċifikati, il-leġiżlazzjoni fis-seħħ għandha tiġi mħarsa. Isfar ċar jew roża ċar, b'effervexxenza kontinwa u mhux imħawwad. Mingħajr ma jippreżenta dehra imdardra, nadif u jleqq. Aromi primarji ta' frott abjad tropikali. Mingħajr irwejjaħ ħżiena jew difetti. Togħma ta' frott, kemxejn aċiduż, lixx, frisk, noti ta' maturazzjoni, jekk applikabbli. Mingħajr difetti. Fil-każ ta' limiti li ma ġewx speċifikati, il-leġiżlazzjoni fis-seħħ għandha tiġi mħarsa. Isfar, ambra, kulur id-deheb, aħmar, kulur inkaljat. Mingħajr ma jippreżenta dehra imdardra, nadif u jleqq. Aromi ta' frott misjur u konfettura, speċifiku għall-varjetà. Mingħajr irwejjaħ ħżiena jew difetti. Togħma ta' frott, kemxejn aċiduż, jinħass sħun b'sensazzjoni żejtnija fil-palat u mingħajr difetti. Fil-każ ta' limiti li ma ġewx speċifikati, il-leġiżlazzjoni fis-seħħ għandha tiġi mħarsa. L-irrigazzjoni tista' titwettaq biss bil-ħsieb li tittejjeb il-kwalità tal-għeneb f'ċirkostanzi fejn il-provvista tal-ilma lill-irqajja' tal-art u l-kundizzjonijiet ekoloġiċi tad-dwieli ma jippermettux li jinkiseb l-aqwa livell ta' kwalità, jiġifieri jkun hemm bżonn li jiġi żgurat li l-produzzjoni u r-rendiment miksuba jkunu konformi mad-dispożizzjonijiet ta' din l-Ispeċifikazzjoni. Jekk il-korp maniġerjali tad-Denominazzjoni ta' Oriġini jqis li din il-prattika tista' taffettwa l-kwalità tal-għenba b'mod negattiv jew li din tikkostitwixxi ksur tar-regoli applikabbli, dan jista' jipprojbixxi l-prattika f'roqgħa art speċifika. L-irqajja' tal-art tad-dwieli jistgħu jiġu bbilanċjati mill-ġdid f'termini tal-provvista tal-ilma, f'konformità mal-kundizzjonijiet tal-umdità tal-ħamrija kif ukoll il-kundizzjonijiet ambjentali tad-dwieli. L-irrigazzjoni ma tista' fl-ebda każ tkun awtorizzata wara li d-dwieli jkunu għamlu l-frott. Fil-każ ta' dwieli li jkunu għadhom kif ġew imħawla wara l-1 ta' Awwissu 2019, il-varjetajiet Forcada u Moneu jistgħu jitkabbru biss bl-użu tat-taħriġ tradizzjonali tal-goblet jew metodi ta' semi-taħriġ. Il-pjantaġġuni kollha tal-varjetà Forcada u Moneu għandhom jiġu ċċertifikati mill-Consell Català de la Producció Agrària Ecològica (il-Bord Katalan tal-Biedja Organika) jew minn korp ieħor li huwa debitament akkreditat biex jiċċertifika prodotti organiċi. Fil-każ tal-varjetajiet Forcada u Moneu, il-ħsad għandu jsir bl-idejn. Ir-rendiment tal-estrazzjoni m'għandux jaqbeż 66,6 litru nbid għall-varjetajiet il-bojod u 70 litru nbid għall-varjetajiet il-ħomor, għal kull 100 kg maħsud. Varjetajiet bojod u nbid frizzanti ta' kwalità 12 000 kilogramma ta' għeneb għal kull ettaru Varjetajiet bojod u nbid frizzanti ta' kwalità 79,92 ettolitru għal kull ettaru Varjetajiet ħomor 9 000 kilogramma ta' għeneb għal kull ettaru Varjetajiet ħomor 63 ettolitru għal kull ettaru Varjetà Forcada 8 000 kilogramma ta' għeneb għal kull ettaru Varjetà Forcada 53,28 ettolitru għal kull ettaru Varjetà Moneu 7 650 kilogramma ta' għeneb għal kull ettaru Varjetà Moneu 53,55 ettolitru għal kull ettaru Iż-żona tal-produzzjoni, li hija magħmula mill-muniċipalitajiet li ġejjin tal-Provinċji ta' Barċellona u Tarragona, kif mogħtija hawn taħt: Provinċja ta' Barċellona Provinċja ta' Tarragona L-inbejjed bojod Penedès huma magħrufa għat-togħma friska, aċiduża u ta' frott tagħhom minħabba t-tip ta' ħamrija u l-klima unika. Il-fattur uman tan-nies li jaħdmu fuq id-dwieli jfisser li mhuwiex possibbli li l-istess inbejjed isiru bl-użu tal-istess varjetajiet f'żoni oħra. Huwa biss fir-reġjun tal-Penedès li l-varjetajiet il-bojod tal-għeneb tal-Penedès jistgħu jiksbu l-aħjar maturazzjoni meħtieġa biex isiru dawn l-inbejjed. Il-kombinazzjoni tal-ħamrija, tal-klima u tal-prattiki ta' produzzjoni tal-inbid isseħħ biss fir-reġjun tal-Penedès. Fil-każ tal-inbejjed rożè tar-reġjun tal-Penedès, ir-rikonoxximent li jirċievu huwa dovut għall-kulur, l-aroma u t-togħma ta' frott li huma uniċi għall-varjetajiet użati fil-produzzjoni ta' dawn l-inbejjed minħabba l-ħamrija u l-klima. L-inbejjed rożè tar-reġjun tal-Penedès jiżviluppaw dawn il-karatteristiċi uniċi grazzi għall-kontribut tal-ħaddiema fil-vinji u fil-fabbriki tal-inbid. L-inbejjed ħomor tar-reġjun tal-Penedès huma kkaratterizzati mill-istruttura u l-korpożità tagħhom, anthocyanins, it-tannini lixxi u, fuq kollox, l-aroma intensa u togħma li ddum. Il-kombinazzjoni tal-klima u l-ħamrija tar-reġjun tal-Penedès tfisser li l-maturazzjoni tajba, ukoll minħabba d-differenza fit-temperatura bejn il-lejl u n-nhar fix-xhur ta' Lulju u Awwissu, tirriżulta f'maturazzjoni tal-għeneb l-aħmar fir-reġjun tal-Penedès li għandu ħafna anthocyanins u tannini u huwa rikk f'aromi ta' frott aħmar. L-inbejjed frizzanti ta' kwalità tad-DOP tal-Penedès huma uniċi u differenti ħafna minn dawk prodotti f'żoni oħra. Din id-differenza hija parzjalment dovuta għall-varjetajiet, iżda fuq kollox hija dovuta għall-klima, ix-xemx u l-metodi ta' produzzjoni użati fl-ewwel u t-tieni fermentazzjoni. Mhux possibbli li dawn l-inbejjed frizzanti jsiru f'żoni oħrajn. L-inbejjed semifrizzanti huma tradizzjonali fir-reġjun tal-Penedès. Dawn l-inbejjed huma adatti tajjeb ħafna għall-varjetajiet tar-reġjun tal-Penedès, kif ukoll għall-klima u l-ħamrija taż-żona. Il-klima tar-reġjun tal-Penedès, kif ukoll it-tip u l-varjetajiet tal-ħamrija, ifissru li l-most misjur jista' jintuża biex isiru l-inbejjed likuri u l-inbejjed minn għeneb misjur iżżejjed. Il-maturazzjoni involuta fil-metodu u l-kundizzjonijiet tal-klima fil-vinja jfissru li huwa possibbli li jinkisbu nbejjed ħelwin, ħfief u maturi, li jippreservaw it-togħma ta' frott misjur u l-aromi li huma tipiċi tal-proċess ta' maturazzjoni. Il-klima tar-reġjun tal-Penedès, flimkien mat-tip u l-varjetajiet tal-ħamrija, jippermettu, permezz tal-ħidma tal-bniedem, li l-għeneb ikun misjur iżżejjed, li jirriżulta fi nbejjed uniċi, b'karatteristiċi esklussivi. Fil-leġiżlazzjoni nazzjonali Tip ta' kundizzjoni addizzjonali: L-ippakkjar irid isir fiż-żona ġeografika demarkata Deskrizzjoni tal-kundizzjoni L-ippakkjar tal-inbejjed Penedès DOP irid jitwettaq esklussivament fiż-żona tal-produzzjoni. Dan huwa dovut għall-fatt li l-inbejjed prodotti bil-massa ma jistgħux jiġu trasportati fuq distanzi twal filwaqt li jiġi żgurat li jinżammu l-kwalità u l-karatteristiċi esklussivi tal-inbejjed tad-DOP. Ladarba jiġu bbottiljati, iżommu l-karatteristiċi u l-kwalità tagħhom, li jistgħu jiġu apprezzati mill-konsumaturi. Huwa għalhekk li l-ibbottiljar għandu jsir fil-kundizzjonijiet it-tajba. Fil-leġiżlazzjoni nazzjonali Tip ta' kundizzjoni addizzjonali: Dispożizzjonijiet addizzjonali dwar it-tikkettar Deskrizzjoni tal-kundizzjoni Id-daqs tal-karattri użati biex jindikaw "Penedès" irid ikun bejn 3 mm (minimu) u 7 mm (massimu). B'mod ġenerali, meta l-kliem obbligatorju jkun fuq wara tal-flixkun (fuq dik li hija magħrufa bħala t-tikketta sekondarja), inkluż il-kliem "PENEDÈS Denominación de Origen" [Denominazzjoni tal-Oriġini PENEDÈS], it-tikketta prinċipali bit-trademark għandha tinkludi l-kelma "PENEDÈS" b'ittri ta' daqs bejn 3 mm u 7 mm. Jekk il-kliem obbligatorju jinġabar fuq it-tikketta flimkien mat-trejdmark u l-kliem "PENEDÈS Denominación de Origen" [Denominazzjoni tal-Oriġini PENEDÈS], mhuwiex obbligatorju li l-kelma "Penedès" tkun inkluża wkoll fuq it-tikketta sekondarja. It-tikketti għandhom juru wkoll il-vendemmja tal-għeneb użata biex isiru l-inbejjed frizzanti ta' kwalità koperti minn din id-denominazzjoni tal-oriġini. Għandhom juru wkoll id-data tal-eliminazzjoni fil-każ ta' nbejjed frizzanti ta' kwalità koperti minn din id-Denominazzjoni tal-Oriġini.